Hof hoor Hlaudi het nie SAUK8 afgedank | SAUK.co.za - Nuus.info
Die arbeidshof in Johannesburg het Woensdag gehoor Jimmy Matthews, voormalige waarnemende hoof van die SAUK (SABC), was verantwoordelik vir die afdanking van agt joernaliste by die uitsaaier in Julie 2016.
Thabani Masuku, voormalige SAUK (SABC)-bedrysfhoof Hlaudi Motsoeneng se regsverteenwoordiger, het aangevoer sy kliënt moet nie persoonlik aanspreeklik gehou word vir die onregmatige afdanking van die joernaliste in die sogenaamde SAUK8-saga nie.
Die arbeidshof het op 11 Mei ŉ aansoek van die vakbond Solidariteit toegestaan om Motsoeneng saam met Simon Tebele, die waarnemende hoof van nuus by die SAUK (SABC), as respondente by hul kostebevel teen die SAUK (SABC) te voeg.
Solidariteit en die Broadcasting, Electronic, Media & Allied Workers Union (Bemawu) versoek die hof dat die drie voormalige SAUK (SABC)-hoës aanspreeklik gehou word vir die SAUK8 se regskostes teen die SAUK (SABC).
Die SAUK (SABC) se regsverteenwoordiger, Phillip Mokoena, het aangevoer dat die SAUK (SABC) net vir 10% van die kostes aanspreeklik gehou moet word.
« Kyk wat gebeur in Belfast Hospitaal – Bejaarde skokkend behandel!
Twee slagoffers beseer tydens twee afsonderlike kleinhoewe-aanvalle in Suid-Afrika »